**5. sjednica Školskog odbora Obrtničke škole u Splitu je održana 26.09.2025. godine u uredu ravnatelja s početkom u 14.00 sati.**

Sve odluke i zaključci su doneseni od strane članova Školskog odbora.

Sjednici je prisustvovalo 4 člana Školskog odbora čime je utvrđen kvorum i omogućeno da Školski odbor donosi pravovaljane odluke.

**Ad 1. Prihvaćanje zapisnika s prethodne 4. sjednice Školskog odbora**

Jednoglasno je prihvaćen zapisnik s prethodne 4. sjednice Školskog odbora.

**Ad 2. Natječaj - Nastavnik/ica Tjelesne i zdravstvene kulture - 1 izvršitelj/ica na puno određeno radno vrijeme**

Na natječaj za radno mjesto nastavnik/ica Tjelesne i zdravstvene kulture – 1 izvršitelj/ica na puno određeno radno vrijeme je pristiglo 5 prijava. Povjerenstvo za procjenu i vrednovanje kandidata za zapošljavanje je na sjednici održanoj 11.09.2025.godine utvrdilo da je svih 5 prijava potpuno i pravodobno. Pet kandidata je pozvano na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje koje se održalo 22.09.2025.godine. Dvoje pozvanih kandidata nije pristupilo testiranju, te se smatra da su odustali od prijave na natječaj. Nakon provedene procjene s troje kandidata, Povjerenstvo je utvrdilo rang listu. Dvoje kandidata je ostvarilo više od 50% ukupnog broja bodova na testiranju. Ravnatelj je predložio za zapošljavanje najbolje rangiranu kandidatkinju Maju Aleksić, sveučilišnu magistru kineziologije. Jednoglasno je dana suglasnost ravnatelju za sklapanje ugovora na puno određeno radno vrijeme s Majom Aleksić.

**Ad 3. Natječaj - Strukovni učitelj/ica u programu kozmetičar - 1 izvršitelj/ica na puno određeno radno vrijeme**

Na natječaj za radno mjesto strukovni učitelj/ica u programu kozmetičar – 1 izvršitelj/ica na puno određeno radno vrijeme je pristigla 1 prijava. Povjerenstvo za procjenu i vrednovanje kandidata za zapošljavanje je na sjednici održanoj 19.09.2025.godine utvrdilo da je prijava potpuna i pravodobna. Kandidatkinja je pozvana na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje koje se održalo 25.09.2025.godine. Kandidatkinja je ostvarila više od 50% ukupnog broja bodova na testiranju. Ravnatelj je predložio za zapošljavanje jedinu kandidatkinju Marijanu Mustapić-Duvnjak, majstor kozmetičar s više od 5 godina radnog staža u struci. Jednoglasno je dana suglasnost ravnatelju za sklapanje ugovora na puno određeno radno vrijeme s Marijanom Mustapić-Duvnjak.

**Ad 4. Premještaj radnice**

Jednoglasno je dana suglasnost ravnatelju za sklapanje sporazuma o premještaju radnice Katarine Krapić u Srednju školu Biograd na moru u dijelu radnog vremena.

**Ad 5. Usvajanje Godišnjeg plana i programa izvođenja srednjoškolskog obrazovanja odraslih za 2025./2026. godinu**

Odustaje se od usvajanja jer dokument još nije gotov.

**Ad 6. Usvajanje Izvješća o provedenom samovrjednovanju Obrtničke škole za školsku godinu 2024./2025.**

Jednoglasno je usvojeno Izvješće o samovrjednovanju Obrtničke škole za školsku godinu 2024./2025.

**Ad 7. Usvajanje Odluke o provođenju redovne revizije knjižničnoga fonda Obrtničke škole**

Jednoglasno je usvojena Odluka o provođenju redovne revizije knjižničnoga fonda Obrtničke škole.